dh-unibe/image-text_koenigsfelden-charters-post-1500 huggingface dataset:
Ich, Hanns Fùchszli, inngesaͤszner burger unnd des rhatts zuͦ Brugg, thuͦn khùnd unnd bekhaͤnn
mencklich₎ mitt diszem brieff, das mir der from̄, ersam̄, wysz Joͤrg Schoͤni, burger und gesaͤsszn̄n
zuͦ Berrn̄, ✳ diser zytt hoffmeister zuͦ Kûngsfaͤllden, ûbergebenn unnd zuͦ hannden gestellt hatt ✳
einen̄ gûllt brieff, ✳ wysende zechen guld₎ Rinsch järlichs zinsz, mitt zweyhundertt gulden
Rinsch huͦptguͦtts ✳ erkuͦfft unnd abloͤsig uff den eˀbern̄ unnd bescheydnēn Uͦle Schaͤrer
und Hans Schaͤrer, sin elicher sun, ouch Heini Meyer, all zuͦ Schoͤtz gesaͤszēn, in der graffschafft
Wyllysouw gelegēn, ✳ unnd also hiemitt zwey hundertt guld₎ Rinsch uszgricht unnd bezallt, so mir die groszmechttig₎, edlenn, gstraͤng₎, vest₎, fùrsichtig₎, from̄, fùrnaͤm, wysz hern̄,
hern̄ schulthesz unnd rhàtt der statt Berrn̄, min gnaͤdig herrn̄ und obernˀ von wegen irs
hoffs Kûngsfelld₎ ✳ schuldig worden sind, von weg₎ und harlangende von wyllend frowē
Magdalenen Lûttscherin, miner pfruͤnderīn, saͤlig₎. unnd die will mich soͤlicher uszrichtūg
wolbenuͤgt, hierumb so sag und laszn̄ ich genanpt₎, min gnaͤdig herˀ und obernˀ, ouch
den genantt₎ irn̄ amptmann, soͤlicher zweyhundertt guld₎ unnd was ich der selbig₎,
miner pfruͤ̄deren halb, an bemellt₎ ir gnàd hoff ze Kûngsvelld₎ zesprechēn han gehept, ✳ gantz
quitt, ✳ ledig unnd lossz, in krafft dis brieffs, des zuͦ bekhanntnûs mitt minē eygnen̄
anhangenden insygell verwartt und geben uff mentag, dem achtt₎ tag augustenns,
nach unnsers eynig₎ saͤligmachers und erloͤszers Jhesu Christi gepurtt gezallt fûnffzechenhundertt unnd dryssig jar.
qùittùng fròw Magdalen
Lùttscherin ✳ um̄ ijc g₎
1530 , August 8 .
F. Aargau .
qùittantz